hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ընդդիմադիր ուժերի հակաիշխանական ցույցերը ուղեկցվում են ոստիկանների և հատուկ ծառայությունների ծառայողների կողմից  կիրառվող աննախադեպ բռնություններով: Մայիսի երկուսին աղմկահարույց մի քանի դեպք է արձանագրվել: Ոստիկանության զորքերի ծառայողը չկաշկանդվելով լրագրողների և ուղիղ եթերի ռեժիմով միացված տեսախցիկների առկայությունից անթաքույց բռունցքներով հարվածում էր բերման ենթարկվող քաղաքացուն: Հարվածներն այնքան դաժանորեն էին հասցվում քաղաքացուն, որ Երևանի կենտրոնում սեփական հայրենակցին ծեծող ոստիկանի ձեռքից գործընկերներն են փրկում:
Մեկ այլ դրվագում չորս-հինգ կարմիր բերետավոր բռնել են մեկ քաղաքացու մարմնի տարբեր մասերից և յուրաքանչյուրը քաշում է իրեն մոտ գտնվող ոստիկանական մեքենան:
Ի դեպ, սա առաջին դեպքը չէ, երբ Նիկոլ Փաշինյանի անվտանգությունն ապահովող Սարգիս Հոհաննիսյանը հարձակվում է գործում ՀՀ քաղաքացու վրա: 2020 թվականի դեկտեմբերի 28-ին՝ Նիկոլ Փաշինյանի որոշմամբ ՊՊԾ պետ նշանակվելուց  5 օր առաջ, Հովհաննիսյանը ոտքով հարված էր ՀՓՇ-ի ակցիայի մասնակիցներից մեկին: Կադրերն անգամ միջազգային մամուլը տարածեց:
Այս և մյուս դեպքերից միայն առաջինով է ծառայողական քննություն նշանակվել: ՀՀ ոստիկանապետի առաջին տեղակալ Արամ Հարություննյանը Ֆրանսիայի հրապարակում գրեթե բացառում էր միջադեպի իրական լինելը՝ մինչև այն պահը, երբ առաջարկեցինք դիտել ծեծի տեսանյութը: Նա միայն վստահեցրեց, որ արդար քննություն կիրականացվի:
Իրավապաշտպան Նինա Կարապետյանցի խոսքով՝ իրավապահ համակարգը շարունակելու է բռնություններ կիրառել, քանի այդ կառույցներում վեթթինգ և լուստրացիա տեղի չեն ունեցել:
«Այդպես էլ պետք է լիներ, երբ փոքր դետալային փոփոխությունները ներկայացվում են որպես համակարգային, արդյունավետ և բովանդակային փոփոխություններ, ես այլ բան չէի սպասում: Ես կանխատեսում էի, որ ինչ-որ պահի, երբ անհրաժեշտություն լինի կիրառել ֆիզիկական բիրտ ուժ, իշխանությունները գնալու են այդ գործողությունների, նման հրահանգ են տալիս: Ոչ մեկ չպատժվեց ու պատասխանատվության չենթարկվեց, որովհետև մի անգամ պատժված ոստիկանը երկրորդ անգամ նման քայլի չէր գնա»,- ասում է նա:
Կառավարության որոշմամաբ՝ մեկ ամիս առաջ, իրավապահ համակարգին՝ այդ թվում, ոստիկանությանն ու ԱԱԾ-ին, 4,1 մլրդ դրամ հատկացվեց: Գումարը նաև ծառայողների հավելավճարներին է ուղղվելու: Իրավապաշտպանը նշում է՝ այդ գումարը նաև իշխանությունների կողմից իրավապահ համակարգին շնորհակալություն հայտնելու տարբերակ էր:
«Համակարգերից տեղի չուեցավ այն մարդկանց հեռացում, որոնց կատարած արարքների համար պետք է քրեական գործեր հարուցվեին: Իսկ այդ գումար հատկացնելը շնորհակալություն հայտնելու մի ձև էր՝ հավատարմությունն իրենց նկատմամբ ֆիքսելու: Հեղափոխությունից հետո բազմաթիվ դեպքեր ունեցանք ոստիկանության պաշտոնյաների հանցագործությունների կոծկման՝ այս իշխանությունների կողմից, ավելին նրանք բարձ պաշտոններ ստացան և ուսադիրների վրա ավելի շատ աստղերի քանակով: Հիմա զարմանում եմ, որ Օսիպյանն ու Երանոսյանը դժգոհում են, սա իրենց բուծած ոստիկանությունն է: Ցավում եմ, որ մեջտեղում ոչ մի հանցագործություն չարած քաղաքացին է տուժում»,- ասում է Նինա Կարապետյանցը:
Տարակուսելի է, որ ոստիկանության այս բռնությունների ֆոնին իշխանության ներկայացուցիչները՝ ՔՊ-ական պատգամավորները, ֆեյսբուքում «ոստիկան-շնորհակալություն» ֆլեշմոբ են սկսել: Նրանք շնորհակալություն են հայտնում ոստիկաններին իրենց աշխատանքը կատարելու համար: Նինա Կարապետյանցը նշում է՝ իշխանություններին չի անհանգստացնում, որ ոստիկանները բռնություն են կիրառում, այլ նրանց համար կարևոր էր, որ իրենք չենթարկվեին բռնության:
«Կյանքը եկավ ապացուցելու, որ այդ բոլոր դերակատաները խնդիր էին տեսնում, որ ոստիկանությունը բռնություն է կիրառում մարդկանց նկատմամբ, այլ, որ ոստիկանությունն իրենց նկատմամբ է բռնություն կիրառում: Այն կողմը, որը երբեք չի խորշել բռնություն կիրառելուց, չի խորշել արդարացնելու ոստիկաններին, իրենք համարում են բնականոն ընթացք: Հասարակությունը պետք է հասկանա, թե ինչ լոզունգներով եկան իշխանության և ինչ դարձան:
Իրենց ընդդիմություն համարող կողմն էլ չպետք է բողոքի այս գործընթացներից, որովհետև սա այն է, ինչը իրենք ցանել են: Սա այն է, ինչի համար ժամանակին շնորհակալություն է հայտնել Սերժ Սարգսյանը, երբ բռնության էին ենթարկում հակառակ կողմին: Իշխանությունների համար խնդիրը ոստիկանության անհամաչափ ուժ կիրառելու մեջ չէ, այլ նրա մեջ է, թե՝ ում են ծեծում, իրենք թե դիմացիներին»:
Նախորդ նյութըՀայտարարություն․պատասխանատվության ենթարկել ՊՊԾ-ի պետ Սարգիս Հովհաննիսյանին և լիազորությունները գերազանցած նրա ենթականերին
Հաջորդ նյութըԲերման է ենթարկվել 70 ցուցարար, այդ թվում՝ Լևոն Քոչարյանը
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.